**Ministru kabineta noteikumu projekta**

**"Grozījumi Ministru kabineta 2009. gada 3. februāra noteikumos Nr. 108 "Normatīvo aktu projektu sagatavošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019. gada 7. maijā rīkojums Nr. 210 ”Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” kā rīcības plāna pasākumu (244.7.apakšpunkts) izvirzīja uzdevumu izveidot vienoto tiesību aktu projektu izstrādes un saskaņošanas portālu, lai digitalizētu un modernizētu valsts un pašvaldību pārvaldes procesus.Ministru kabineta 2017. gada 31. augusta rīkojums Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)" |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2017. gada 31. augusta rīkojumu Nr. 469 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 10.0. versija)" tika apstiprināts projekts "Vienotais tiesību aktu projektu izstrādes un saskaņošanas portāls", kura ietvaros notiek darbs pie Vienotā tiesību aktu projektu izstrādes un saskaņošanas portāla (turpmāk – TAP portāls) izveides. Šā gada 9. septembrī ir ieplānota TAP portāla darbības uzsākšana, un turpmāk tiesību aktu projekti un ar tiem saistītā informācija tiks izstrādāti, saskaņoti un virzīti TAP portālā. TAP portāla funkcionalitāte sevī ietvers arī juridiskās tehnikas prasības, līdz ar to projektu sagatavotājs dokumentu projektus izstrādās atbilstoši sistēmas noteiktajiem formālajiem parametriem.TAP portāls nodrošinās, ka tiek izgūta grozāmā Ministru kabineta tiesību akta konsolidētā redakcija no [www.likumi.lv](http://www.likumi.lv) un grozījumi tiek veikti konsolidētajā redakcijā, izmantojot TAP portāla funkcionalitāti. Šīs funkcionalitātes ietvaros lielākā daļa no pašreizējām juridiskās tehnikas prasībām tiks izpildīta automatizēti bez autora iesaistes (līdz ar to ir apsverama doma nākotnē juridiskās tehnikas prasības neregulēt ārējā normatīvajā aktā). Pēc grozījumu veikšanas konsolidētajā versijā TAP portālā tiks ģenerēti tiesību akta grozījumi.Atbilstoši pašreizējam regulējumam, kas saistīts ar juridiskās tehnikas prasībām, grozījumus tiesību aktos nesagatavo, ja to normu apjoms pārsniedz pusi no spēkā esošā tiesību akta apjoma. Lai nodrošinātu tiesisko skaidrību un atvieglotu konsolidācijas procesu, šādā gadījumā tiesību akta projekta izstrādātājs sagatavo jaunu likumprojektu vai noteikumu projektu. Šī prasība neattieksies uz TAP portālā gatavotiem grozījumiem Ministru kabineta noteikumos, instrukcijās, ieteikumos un rīkojumos, ja grozāmajam tiesību aktam būs pieejama strukturētā konsolidētā versija tīmekļa vietnē [www.likumi.lv](http://www.likumi.lv). Jāņem vērā, ka Latvijas Republikas Saeima likumprojektus neizstrādā TAP portālā. Lai paralēli neveidotos atšķirīga juridiskā tehnika grozījumu izdarīšanai likumos, attiecībā uz grozījumu likumprojektiem tiek saglabāta pašreizējā kārtība, kas paredz, ka gadījumā, ja grozījumu likumprojekta normu apjoms pārsniegtu pusi no spēkā esošā likuma normu apjoma, sagatavo jaunu likumprojektu.Paredzēts, ka līdz ar TAP portāla darbības uzsākšanu cita starpā tiks atvieglots noteikumu grozījumu projektu izstrādes process, jo TAP portāla funkcionalitāte nodrošinās spēkā esošā regulējuma izgūšanu un grozījumus varēs ērti veikt strukturēto datu ietvaros. Līdz ar to vairs nav nepieciešams attiecināt Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – noteikumi Nr. 108) 140. punktā ietverto regulējumu uz Ministru kabineta noteikumu grozījumu sagatavošanu. Papildus jāņem vērā, ka atbilstoši noteikumu Nr. 108 188. punktam šis nosacījums attiecas arī uz grozījumiem iekšējos normatīvajos aktos, kurus sagatavo TAP portālā.Ja TAP portālā nav pieejama grozāmā tiesību akta konsolidētā redakcija, tad grozījumus tiesību aktā sagatavo vispārējā kārtībā, aizpildot TAP portāla pieejamo tiesību akta grozījumu veidni. |
| 3. | Projekta izstrādē iesaistītās institūcijas un publiskas personas kapitālsabiedrības | Nav attiecināms |
| 4. | Cita informācija | Attiecībā uz valsts drošības iestādēm jāņem vērā, ka normatīvo aktu projektu izstrādi un projektu apriti valsts drošības iestādēs, kamēr nav nodrošināts valsts drošības iestādēm atbilstošs centralizēts autentificēšanās risinājums darbam TAP portālā, veic ārpus TAP portāla, bet valsts drošības iestāžu sagatavotās informācijas iekļaušanu TAP portālā nodrošina atbildīgās ministrijas |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras sagatavo normatīvo aktu projektus |
| 2. | Tiesiskā regulējuma ietekme uz tautsaimniecību un administratīvo slogu | Ieviešot TAP portālu, valsts pārvaldei un sabiedrībai būs vairāki ieguvumi un resursu ietaupījumi, kas atsvērs ieguldītās investīcijas. Atdeve ir vērtēta šādām izmaksu samazināšanas pozīcijām:a. autora darba ietaupījums (automatizēta juridiskā tehnika);b. TAP u. c. saistīto dokumentu projektu, to izziņu un atzinumu sagatavošana un saskaņošana.Tiesības un pienākumi nemainās  |
| 3. | Administratīvo izmaksu monetārs novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts ir saistīts ar Ministru kabineta noteikumu projektu "Ministru kabineta kārtības rullis" (izsludināts 2021. gada 17. jūnija Valsts sekretāru sanāksmē (prot. Nr. 24 32. §)), ar kuru cita starpā ir paredzēts noteikt, ka TAP portālā tiek sagatavoti tiesību aktu projekti, kā arī nodrošināta turpmāka projektu aprite |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un informēšana netiek organizēta, ņemot vērā, ka ar noteikumu projektu paredzēts precizēt kārtību, kādā formāli tiek sagatavoti tiesību aktu grozījumu projekti |
| 2. | Sabiedrības līdzdalība projekta izstrādē | Nav attiecināms |
| 3. | Sabiedrības līdzdalības rezultāti | Nav attiecināms |
| 4. | Cita informācija | TAP portāla izstrādes laikā kopumā tika organizētas 103 sanāksmes ar ministrijām, institūcijām, biedrībām un nodibinājumiem. Sanāksmju laikā izteiktie priekšlikumi un viedokļi tika ņemti vērā un iestrādāti TAP portālā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiešās pārvaldes iestādes, atvasinātas publiskas personas un pastarpinātās pārvaldes iestādes, kuras sagatavo normatīvo aktu projektus |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz noteikt jaunas pārvaldes funkcijas un neparedz izmaiņas institucionālajā struktūrā |
| 3. | Cita informācija | Nav |

Ministru prezidents A. K. Kariņš

Viktors Sidorenkovs 67082982

viktors.sidorenkovs@mk.gov.lv